Landboukalk of voerkraalkalk? | Landbou
Landbou / Vraag / Landboukalk of voerkraalkalk?
Landboukalk of voerkraalkalk?
Ek het by my plaaslike koöperasie navraag gedoen vir landboukalk. Hulle het egter net voerkraalkalk en sê dit kan ook in die tuin gebruik word. Is daar 'n verskil?
Voerkalk en Kalsitiese kalk het dieselfde samestelling – voerkalk is net baie meer suiwer en het ook 'n hoër Ca-inhoud. Voerkalk word spesifiek vir die betrokke diere waarvoor dit gebruik word, soos hoenders en beeste, tot 'n spesifieke fynheid gemaal. Kalsitiese of landboukalk word fyner gemaal om vinniger in die grond te reageer. Die growwe kalk los baie stadig in grond op en het dus 'n laer reaktiwiteit. Die reaksie op die grond se pH is vinniger ná 'n toediening van fynkalk as growwe kalk. Growwer kalk neem self etlike jare om in die grond in oplossing te gaan.
Die beste is maar om die regte tipe kalk vir die spesifieke aanwending waarvoor dit ontwikkel is, te gebruik.
* Geskryf deur dr. Eduard Hoffman, voorsitter van die departement grondkunde, Universiteit van Stellenbosch.